Þingskjal 655 , 131. löggjafarþing 208. mál : kirkjugarðar , greftrun og líkbrennsla ( kirkjugarðsgjald o.fl. ) . Lög nr. 138 20. desember 2004 . Lög um breyting á lögum um kirkjugarða , greftrun og líkbrennslu , nr. 36 4. maí 1993 . Við 9. gr. laganna bætist ný málsgrein er orðast svo : Nú telur kirkjugarðsstjórn hagræði að því að sameinast annarri eða fleiri kirkjugarðsstjórnum og skal slík sameining þá heimil að fengnu samþykki viðkomandi kirkjugarðsstjórna og prófasts eða prófasta . Í stað orðsins „ þjóðminjavörður “ í 2. málsl. 1. mgr. 11. gr. laganna kemur : forstöðumaður Fornleifaverndar ríkisins . Í stað orðsins „ þjóðminjavörður “ í 2. málsl. 2. mgr. 26. gr. laganna kemur : forstöðumaður Fornleifaverndar ríkisins . Í stað 1. málsl. 2. mgr. 27. gr. laganna koma tveir nýir málsliðir er orðast svo : Skrá skv. 1. mgr. skal gerð í þremur eintökum . Eitt eintakið geymist hjá kirkjugarðsstjórn , en hin eintökin skal senda ársfjórðungslega annars vegar til sóknarprests og hins vegar til legstaðaskrár kirkjugarðaráðs á netinu . Við 1. mgr. 31. gr. laganna bætist nýr málsliður er orðast svo : Kirkjugarðaráð getur , þar sem svo hagar til að sókn er orðin fámenn og sjaldan eða aldrei hefur verið grafið í kirkjugarði á undanförnum árum , ákveðið að fengnu samþykki biskups Íslands að hætt skuli að grafa í honum og leggja hann niður . 39. gr. laganna orðast svo : Rekstur kirkjugarða skal greiddur úr ríkissjóði samkvæmt fjárveitingu í fjárlögum . Framlagið tekur mið af fjölda látinna næstliðins árs og stærð grafarsvæða . Útreikningur framlagsins skal byggjast á samkomulagi ríkisins og kirkjugarðaráðs . Framlag til einstakra garða skal vera í samræmi við úthlutunarreglur er samþykktar eru af kirkjugarðaráði fyrir upphaf hvers fjárhagsárs . 1. mgr. 40. gr. laganna orðast svo : Til Kirkjugarðasjóðs , sem stofnaður var með 27. gr. laga nr. 21 / 1963 , skulu renna að lágmarki 8% af fjárveitingu til kirkjugarða skv. 39. gr. en að hámarki 12% . Framlag til sjóðsins skal vera í samræmi við úthlutunarreglur sem samþykktar eru af kirkjugarðaráði fyrir upphaf hvers fjárhagsárs . Heimilt er að veita smæstu kirkjugörðum framlag úr Kirkjugarðasjóði í stað hlutdeildar í heildarframlagi til kirkjugarða skv. 39. gr .